Source: https://www.eca.europa.eu/sl/Pages/LegalFramework.aspx
Timestamp: 2020-07-07 04:23:52+00:00

Document:
Pravni okvir | EVROPSKO RAČUNSKO SODIŠČE
Domov > O nas: Pravni okvir
Sodišče kot institucija EU, ustanovljena s Pogodbo, izvaja svoje revizije v medinstitucionalnem okviru, ki ga v prvi vrsti določata Pogodba o delovanju Evropske unije (PDEU) in finančna uredba za splošni proračun EU.
Evropsko računsko sodišče – institucija EU
V skladu s Pogodbo je Sodišče institucija Evropske unije. Druge institucije EU so Evropski svet, Svet EU (imenovan tudi samo „Svet“), Evropski parlament, Evropska komisija, Sodišče EU in Evropska centralna banka.
Evropsko računsko sodišče – neodvisni zunanji revizor EU
„Računsko sodišče opravlja revizije v Uniji.“ (PDEU, člen 285)
PDEU Evropskemu računskemu sodišču kot glavno nalogo določa opravljanje revizij v Uniji zaradi izboljšanja finančnega poslovodenja in obveščanja evropskih državljanov o tem, kako organi, pristojni za gospodarjenje z javnimi sredstvi, ta sredstva uporabljajo.
Člen 285 – Računsko sodišče (sestava)
Člen 286 – Računsko sodišče (dolžnosti članov)
Člen 287 – Računsko sodišče (naloge)
Pogodba določa, da Sodišče revidira vse prihodke in odhodke Unije ter tudi prihodke in odhodke vseh organov, uradov ali agencij, ki jih je ustanovila Unija, če njihov ustanovni akt take revizije ne izključuje.
Sodišče Evropskemu parlamentu in Svetu predloži izjavo o zanesljivosti računovodskih izkazov ter o zakonitosti in pravilnosti z njimi povezanih transakcij, ki se objavi v Uradnem listu Evropske unije. To izjavo lahko dopolnjujejo posebne ocene za vsako večje področje dejavnosti Unije.
Sodišče preverja, ali so bili prejeti vsi prihodki, ali so bili vsi odhodki zakoniti in pravilni ter ali je bilo finančno poslovodenje dobro. Pri tem mora poročati zlasti o vseh primerih nepravilnosti.
Po vsakem zaključenem proračunskem letu Evropsko računsko sodišče pripravi letno poročilo, ki ga posreduje drugim institucijam Unije. Letno poročilo skupaj z odgovori posameznih institucij na opažanja Sodišča se objavi v Uradnem listu Evropske unije.
Sodišče lahko tudi kadar koli predloži opažanja o posameznih vprašanjih, zlasti v obliki posebnih poročil, in mnenja, za katera zaprosijo posamezne institucije Unije.
Poleg tega Evropsko računsko sodišče pomaga Evropskemu parlamentu in Svetu pri njunem nadzoru nad izvrševanjem proračuna.
Revizijske pristojnosti Sodišča v zvezi z Evropsko centralno banko so omejene na preverjanje učinkovitosti njenega upravljanja (člen 27 Protokola št. 4 k Pogodbi).
Referenčno besedilo v zvezi s finančnimi določbami je navedeno v členih 310 do 325 Pogodbe o delovanju Evropske unije.
Člen 319 – Izvrševanje proračuna in razrešnica
Člen 322 – Skupne določbe
Člen 325 – Boj proti goljufijam
Delovanje Sodišča kot institucije EU, ustanovljene s Pogodbo, mora biti urejeno z ustreznimi pravili in postopki.
V skladu s členom 287 PDEU mora imeti Sodišče poslovnik, ki ga potrdi Svet EU. Sodišče nato določi pravila za njegovo izvajanje.
Poslovnik Računskega sodišča

References: SODIŠČE

Sodišče 
 sodišče 
 Sodišče 
 Sodišče 
 sodišče 
 sodišče 
 sodišče 
 sodišče 
 sodišče 
 Sodišče 

Sodišče 

Sodišče 
 sodišče 

Sodišče 
 sodišče 
 Sodišče 
 Sodišče